Dr Name Europa chunnt scho in dr griechische Mythologii vor. In dr Sag vom Zeus und dr Europe het dr Gott in dr Form vom enä Muni d Europe, ä Dochder vom phönizische König Agenor, endfüehrt und noch Kreta gnoh und ihr Chinder wie dr Minos gmacht. Vo ihre haig dr Kontinänt si Name übercho. Wüsseschaftlig isch mä weniger sicher. Früehner het mä dänggt, ass s Wort "Europa" (griechisch Εὐρώπη) vom enä semitische Wort für "Oobe" odr "Sunneundergang" abschdammt, hüt meint mä ehnder, ass es "Feschdland" bedütet haig.